**Tartumaa 2021 a klassikalise jõutõstmise meistrivõistluste juhend**

**Eesmärk:**

Selgitada välja 2021 a Tartumaa meistrid klassikalises jõutõstmises

**Aeg ja koht:**

* Võistlused toimuvad **laupäeval, 18. detsembril** **Elva Gümnaasiumis (Puiestee 2)**
* algusega kell 10.00
* kaalumine 8.00 - 9.30

**Osavõtjad:**

* Osaleda Tartumaa meistrivõistlustel on lubatud kõigil (v.a. sportlastel, kellel kehtib EJTL-i võistluskeeld).
* Tartu maakonna MV-te arvestuses osalevad vaid Tartumaal elavad, õppivad või töötavad sportlased.
* Tartumaa meistrid selguvad avatud klassis alljärgnevates kaalukategooriates:
  + **Mehed** : -66, -74, -83, -93, -105, 105+ kg
  + **Naised** : -57, -69, 69+ kg
* **NOORTE tütarlaste ja noormeeste** (2003. ja hiljem sündinud) meistrid selguvad absoluutarvestuses (Absoluutvõitjad selgitatakse IPF GL punktitabeli alusel).
* **Naiste ja meeste JUUNIORITE** (1998.-2002. sündinud) meistrid selguvad absoluutarvestuses (Absoluutvõitjad selgitatakse IPF GL punktitabeli alusel).
* Kõik võistlejad vastutavad personaalselt oma tervise eest.

Covid-19: Vastavalt Vabariigi Valitsuse korraldusele peab iga võistleja, treener, kohtunik, pealtvaataja jne näitama enne saali sisenemist:

• Vaktsineerimistõendi, mis näitab täielikku vaktsineerimist või

• Koroona läbipõdemise tõendi, mis ei ole vanem kui 180 päeva.

NOORED (-18a) **ei pea esitama Covid tõendit ega tegema testi (**kuna neid testitakse koolides mitu korda nädalas).

**Registreerimine:**

* **Võistlustest soovijatel tuleb varasemalt registreerida!**
* **Saata e-mail:** [**peep@joudjavaim.ee**](mailto:peep@joudjavaim.ee) **ja** [**info.jousport@gmail.com**](mailto:info.jousport@gmail.com) **(mõlemale e-mailile!)**
* **E-mail pealkiri „Tartumaa MV 2021”, Nimi, sünniaeg, tel number, kaaluklass, klubi/asutus/kool**
* **NB! Lisada ka, et kas soovitakse osaleda samaaegselt ka Eesti jõutõstmise MV-l**
* **Eelregistreerimise tähtaeg on laupäev, 04. detsember 2021 kell 23:00**
* Lõplik registreerimine lõppeb laupäeval, 11. detsembril kell 23:00
  + Lõplikku registreerimist ei pea tegema need sportlased, kes soovivad võistlustel võistelda ning kes ei soovi muuta kaalukategooriat.

Pärast lõplikku registreerimist ei saa enam muuta valitud kehakaaluklassi.

Eelregistreeritud sportlased, kes ei saada lõplikku kinnitust –

registreeritakse ametlikult lõplikult registreeritud võistlejate nimekirja.

**Registreeritud võistlejaid on võimalik jälgida jooksvalt:**

[Uudised – Eesti jõutõsteliit (powerlifting.ee)](http://powerlifting.ee/uudised/)

**Osalemistasud:**

* **Tartumaa noortel ja juunioritel on võistluste osalemistasu 2 €.**
* **Avatud klassi võistlejatel 5 €.**
* **Väljaspool arvestust võistlejatel 10 €.**
* **Osalustasu tuleb tasuda kaalumisel.**
* **NB! Võistlejatel, kes pole eelnevalt registreeritud, on osalemistasu 15 €**

**Autasustamine:**

* Iga kehakaalu 3-me paremat autasustatakse diplomiga. Esikohale meistri- medal.
* Absoluutarvestuse parimatele (IPF GL punktide järjestuse alusel) eriauhinnad.

**Üldiselt:**

* Võisteldakse Rahvusvahelise Jõutõsteliidu (IPF) klassikalise jõutõstmise reeglistiku alusel.
* Lubatud on kasutada põlvetugisukkasid, randmesidemeid ja tõstevööd.
* Võistlejal peab olema T-särk, ühes tükis TRIKOO, sportlikud sisejalatsid ning jõutõmbes põlvikud!
* Kõik võistlejad peavad olema valmis dopingukontrolliks!

**Tartumaa klassikalise jõutõstmise MV toimuvad koos (samaaegselt) Eesti jõutõstmise (varustusega) MV-ga.**

* Kui Tartumaa sportlased soovivad osaleda ka Eesti varustusega jõutõstmise MV-te arvestuses ning kasutavad selleks ainult klassikalise jõutõstmise varustust (randmesidemeid, põlvesukkasid, tõstevööd ja tavalist trikood), siis tuleb tasuda ka Eesti MV osalemistasud Eesti Jõutõsteliidule:

· **Noored (2003.a. sündinud ja nooremad): 25€**

Kui ei esindata EJTL-i kuuluvat spordiklubi, siis tuleb lisaks maksta 5€

**· Juuniorid (2002 - 1998.a. sündinud): 30€** Kui ei esindata EJTL-i kuuluvat spordiklubi, siis tuleb lisaks maksta 10€

· **Avatud klass** (**1997.a sündinud ja vanemad**): **35€**

Kui ei esindata EJTL-i kuuluvat spordiklubi, siis tuleb lisaks maksta 15€

**· Seeniorid:**

* **M 1 (1972 - 1981.a. sündinud) 35€**

Kui ei esindata EJTL-i kuuluvat spordiklubi, siis tuleb lisaks maksta 15€

* **M 2 (1962 - 1971.a. sündinud) 35€**

Kui ei esindata EJTL-i kuuluvat spordiklubi, siis tuleb lisaks maksta 15€

* **M 3 (1952 - 1961.a. sündinud) 25€**

Kui ei esindata EJTL-i kuuluvat spordiklubi, siis tuleb lisaks maksta 10€

* **M 4 (1951.a. ja varem sündinud) 20€**

Kui ei esindata EJTL-i kuuluvat spordiklubi, siis tuleb lisaks maksta 5€

**NB! Spetsiaalse jõutõstmise tugivarustusega võistlejad Tartumaa MV-te arvestusse ei lähe ning ei pea seega tasuma ka Tartumaa MV-te osalustasu.**

Kõik käesolevas juhendis käsitlemata küsimused lahendab võistluste kohtunikekogu kohapeal.

Läbiviijaks on Tartumaa Spordiliit koostöös Elva valla, SK Jõuspordiga ja Eesti Jõutõsteliiduga.

NB! Soovituslikult palume kõigil pealtvaatajatel ja abilistel kasutada kaitsemaske.

Tartumaa Spordiliit